**Образац 12**

Назив јавног предузећа/друштва капитала

**ЈКП ''Обреновац'' Обреновац**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

**За период од 01.01.2016.до 31.12.2016.**

Обреновац, 27.01.2017.

**I ОСНОВНИ СТАТУСНИ ПОДАЦИ**

**Пословно име: ЈКП „ОБРЕНОВАЦ“, Обреновац**

Седиште: Обреновац, Цара Лазара 3/1

Претежна делатност: 3811 – Сакупљање отпада који није опасан

Матични број: 07041985

ПИБ: 101935647

Надлежно министарство: Министарство привреде

**Делатности ЈКП „ОБРЕНОВАЦ“ су:**

* 1. **Сакупљање отпада који није опасан**
* сакупљање неопасног чврстог отпада (смеће) на локалној територији, као што је сакупљање комуналног и комерцијалног отпада у контејнере што може бити мешавина материјала који се могу поновно употребити,
* сакупљање рециклабирних материјала,
* сакупљање отпада са јавних површина,
* сакупљање грађевинског отпада,
* сакупљање и уклањање отпадака као што су гране и шљунак,
* сакупљање текстилног отпада,
* активности у трансфер станицама за неопасан отпад.
  1. **Третман и одлагање отпада који није опасан**

Обухвата одлагање и третман пре одлагања чврстог и неопасног отпада који није чврст:

* рад депоније неопасног отпада,
* одлагање (збрињавање) неопасног отпада спаљивањем или инсинерацијом или другим методама, са или без искоришћавања за производњу електричне енергије или паре, компоста, замене за горива, биогас, пепео или други производи за даљу употребу,
* третман органског отпада за одлагање.
  1. **Поновна употреба разврстаних материјала**

Обухвата прераду металног и неметалног отпада и отпадака и остатака у секундарне сировине, обично укључује физичке или хемијске процесе трансформације.

Такође укључује поновну употребу из токова отпада у форми: 1) сепарације и разврставања материјала који се могу поновно употребити из токова неопасног отпада или 2) сепарација и разврставање мешовитог отпада који се може поново употребити, као папир; пластика, искоришћене лименке и метали у различите категорије

**39.00 Санација, рекултивација и друге услуге у области управљања отпадом**

* деконтаминација земљишта и подземних вода на месту загађења коришћењем механичких, хемијских или биолошких метода,
* деконтаминација индустријских постројења или локација, укључујући нуклеарна постројења и локације,
* деконтаминација и чишћење површинских вода од загађења које је последица акцидента, као што је сакупљање загађивача или примена хемикалија,
* чишћење нафтних мрља и других загађивача на земљи, у површинским водама, у морима и океанима, укључујући и приобаље,
* одстрањивање/смањивање отровних материја, азбеста, оловних боја и других отровних материја,
* остало специјализовано чишћење и санирање животне средине.
  1. **Изнајмљивање властитих или изнајмљених некретнина и управљање њима**

**-** изнајмљивање властитих или изнајмљених некретнина и управљање њима, као што су:

* стамбене зграде и станови
* нестамбене зграде,укључујући изложбене хале и складишне капацитете
* земљиште
* издавање кућа и станова, намештених и ненамештених, или апартмана за трајније коришћење, обично на месечној или годишњој основи,
* организовање извођења грађевинских пројеката у сврхе властитог пословања,
* активности у вези са управљањем простором за смештај покретних стамбених јединица.

**Одржавање и пружање услуга на пијацама**

* одржавање и опремање пијаца и објеката на пијацама и издавање објеката и простора за продају пољопривредних, прехрамбених и других производа на мало,
* изградња и реконструкција пијаца и пијачних објеката,
* набавка пијачне опреме и уређаја за своје потребе, сопственим и средствима оснивача,
* издавање у закуп објеката и простора за продају производа занатства, домаће радиности и других непрехрамбених производа, као и стоке на пијаци,
* постављање, одржавање и издавање у закуп тезге и киоска на местима, која су одређена за продају робе на мало, непрехрамбених производа и робе широке потрошње на пијацама,
* вођење евиденције о промету пољопривредних, прехрамбених производа на мало и кретање цена индивидуалног сектора.

**Вашарске активности**

- организовање одржавања вашара и пружања услуга за вашар.

* 1. **Погребне и сродне делатности**
* сахрањивање и спаљивање људских и животињских лешева:
  + припрема лешева за сахрањивање, спаљивање, балзамовање и погребне услуге
  + услуге сахрањивања и спаљивања
  + изнајмљивање опремљеног простора за церемоније сахране на гробљу
* изнајмљивање и продаја гробних места
* одржавање гробова и споменика
  1. **Делатност неге и одржавање тела**
* активности турских купатила, сауна и парних купатила, соларијума, салона за мршављење, салона за масажу итд.

**96.09 Остале непоменуте личне услужне делатности**

- услуге збрињавања кућних љубимаца (смештај и храна, чешљање, чување и тренирање)

**75.00 Ветеринарска делатност**

- брига о здрављу животиња на фармама

- брига о здрављу кућних љубимаца

- делатност ветеринарских асистената и другог помоћног ветеринарског особља

- клиничко-патолошке и друге дијагностичке активности које се односе на животиње

- превоз оболелих животиња

* 1. **Услуге осталог чишћења**
* чишћење и одржавање базена
* чишћење возова, аутобуса и авиона
* чишћење цистерне и танкера
* дезинфекција објеката и уништавање штеточина
* сакупљање и уклањање боца са улица
* чишћење улица, уклањање снега и леда
* делатности чишћења на другом месту непоменуте
  1. **Услуге уређења и одржавања околине**
* уређење и одржавање паркова и вртова за:
  + приватне куће и стамбене зграде
  + јавне зграде (школе, болнице, административне зграде, цркве итд)
  + градске зелене површине и гробља
  + зеленило уз саобраћајнице (путеве, железничке пруге и трамвајске шине, пловне канале, луке)
  + индустријске и пословне зграде

- уређење и одржавање зеленила и спортских терена за:

* + зграде (кровне баште, зеленило на фасадама, кућне баште итд.)
  + спортске терене (фудбалски терени, терени за голф итд.), терене за игру, травњаке за сунчање и друге зелене површине за рекреацију
  + обале око водених површина (заливи, наизменична влажна места, вештачка језера, базени, канали, речна корита, фабричка отпадна вода)

- сађење дрвећа за заштиту од буке, ветра, ерозије и др.

**Одржавање стамбених зграда колективног становања у складу са посебним Законима**

* текуће и инвестиционо одржавање стамбених зграда по Уговору са Скупштином станара зграде.

Поред делатности за чије је обављање основано Предузеће може да обавља и друге делатности, уз сагласност Оснивача.

**Годишњи програм пословања:**

Програм пословања ЈКП „ОБРЕНОВАЦ“ Обреновац са финансијским планом за 2016. године је усвојен Одлуком Надзорног одбора бр.НО 37-2/2015 од 21.12.2015. године, на који је дата сагласност решењем Скупштине ГО Обреновацбр. VII-01 бр. 020-162 од 29. децембра 2015. године.

Прва измена Програма пословања и финансијског плана је усвојена Одлуком Надзорног одбора бр.НО 44-2/2016. од 20.05.2016., на коју је дата сагласност решењем Скупштине ГО Обреновац (VII-01 бр.020-86 од 27.05.2016.године)

Друга измена (усвојена Одлуком Надзорног одбора бр. НО 45-1/2016 од 30.05.2016.) и трећа измена Програма пословања и финансијског плана за 2016.годину (усвојена Одлуком Надзорног одбора бр.НО 47-1/2016 од 17.06.2016.), на које је дата сагласност Скупштине ГО Обреновац (VII-01 бр.020-124 од 24.06.2016.године).

Четврта измена Програма пословања и финансијског плана је усвојена Одлуком Надзорног одбора бр.НО 6/2016 од 19.10.2016.године., сагласност Скупштине ГО Обреновац (VII-01 бр.020-179 од 28.10.2016.године).

**II ОБРАЗЛОЖЕЊЕ ПОСЛОВАЊА**

ЈКП ''Обреновац'' Обреновац је,у посматраном периоду, без застоја и проблема у пословању вршило делатност од општег интереса. На основу усвојених Програма и појединачних планова сектора одржавања јавних зелених површина и комуналне хигијене, сектора изношења отпада, све активности и операције које су дефинисане су и реализоване.

**1. БИЛАНС УСПЕХА**

Пословни приходи су остварени у износу од 385.796 хиљ.динара (чине их приходи од продаје производа и услуга – 356.965 хиљ.динара, приходи од премија, субвенција, дотација, донација и сл. – 24.602 хиљ.динара и други пословни приходи – 4.229 хиљ.динара).

Пословни расходи су реализовани у висини од 378.872 хиљ.динара.

Разлика између пословних прихода и пословних расхода је пословни добитак у висини од 6.924 хиљ.динара.

Разлика између финансијских прихода (12.523 хиљ.динара) и финансијских расхода (1.692 хиљ.динара) је добитак из финансирања у износу од 10.831 хиљ.динара.

Када на 6.924 хиљ.динара (посл.добитак) додамо 10.831 хиљ.динара (добитак из финансирања), 5.128 хиљ.динара (приходи од усклађивања вредности остале имовине која се исказује по фер вредности кроз биланс успеха), 2.408 хиљ.динара (остали приходи) и одузмемо 4.433 хиљ.динара (расходи од усклађивања вредности остале имовине која се исказује по фер вредности кроз биланс успеха), 15.900 хиљ.динара (остали расходи) добијамо износ од 4.958 хиљ.динара који представља добитак из редовног пословања пре опорезивања.

План остварења прихода и расхода за период од 01.01. – 31.12. 2016. године је дефинисан у односу на годишњи програм пословања, односно приходи и расходи су уклопљени на начин да буду усклађени са резултатом пословања на годишњем нивоу. У посматраном периоду пословни приходи су остварени у висини од 96,26 % планираних прихода, док су пословни расходи остварени у мањем проценту од планираног износа посматрано у укупном износу, 93,29%.

**2. БИЛАНС СТАЊА**

Стална имовина на крају обрачунског периода је повећана у односу на стање сталне имовине на крају 2015. године, било је улагања у грађевинске објекте и опрему.

Обртна имовина на крају обрачунског периода је у билансу стања већа од планираног износа из разлога што су залихе и потраживања по основу продаје производа и услуга већа од планираних.

Укупну активу чине стална имовина и обртна имовина. Укупну пасиву чини капитал, дугорочна резервисања и обавезе, краткорочне обавезе и одложене пореске обавезе.

Ванбилансну пасиву чини вредност примљених менице у поступцима јавних набавки, као средство обезбеђења.

**3. ИЗВЕШТАЈ О ТОКОВИМА ГОТОВИНЕ**

Извештај о токовима готовине показује прилив и одлив готовинских еквивалената и готовине за посматрани период. Готовина на почетку обрачунског периода је износила 36.573 хиљ.динара. Нето одлив готовине у обрачунском периоду је износио 15.955 хиљ.динара. Разлика у износу од 20.618 хиљ.динара чини готовину на крају обрачунског периода.

Прилив готовине у обрачунском периоду износи 409.849 хиљ.динара и чини га прилив готовине из пословних активности.

Одлив готовине у обрачунском периоду износи 425.804 хиљ.динара и састоји од одлива готовине из пословних активности (плаћање обавеза према добављачима, дати аванси, обавезе за финансијски лизинг, зараде, накнаде зарада и остали лични расходи, порез на добитак и одливи по основу осталих јавних прихода).

**4. ТРОШКОВИ ЗАПОСЛЕНИХ**

Остварење трошкова за запослене (маса зарада) је у оквиру планираних износа, приказано је без износа који се по уредби уплаћује у буџет РС као умањење зарада (10%). Сви трошкови су у оквиру планираних износа или нижи од планираног износа за посматрани период извештавања.

**5. ДИНАМИКА ЗАПОСЛЕНИХ**

На дан 31.12.2016. године на неодређено радно време у ЈКП ''Обреновац'' Обреновац је запослено 189 радника ( 2 мировања радног односа), а на одређено време радни однос има 2 запослена.

**6. КРЕТАЊЕ ЦЕНА ПРОИЗВОДА И УСЛУГА**

Од 01.01.2016.године је на снази нови Ценовник основних и осталих комуналних производа и услуга, на основу решења о давању сагласности на одлуку Надзорног одбора број VIII-01 бр.020-4/114 од 29.12.2015. године.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Програмом пословања нису предвиђена средства која оснивач као субвенцију уплаћује ЈКП ''Обреновац'' Обреновац. У посматраном периоду оснивач је уплатио 1.536.000,00 динара као вид посебне субвенције на комуналне услуге по Програму одобравања и исплате једнократне интервентне помоћи радницима Холдинг Прва Искра, Посавина и Бора Марковић.

Остали приходи из буџета су приходи по основу Уговора ЈКП ''Обреновац'' Обреновац са оснивачем за вршење делатности од општег интереса, одржавање јавних зелених површина и одржавање комуналне хигијене града, уклањање дивљих депонија на територији општине, као и средства за плаћање рата за финансијски лизинг за булдозер, по Анексу уговора.

**8. СРЕДСТВА ЗА ПОСЕБНЕ НАМЕНЕ**

У табели која показује остварење трошкова за средства за посебне намене види се да су трошкови реализовани у висини планираних за посматрани период.

**9. ИЗВЕШТАЈ О ИНВЕСТИЦИЈАМА**

У посматраном периоду је закључен уговор за завршетак изградње прихватилишта за псе и мачке и за извођење браварских радова на објекту прихватилишта за псе и мачке. Укупна вредност инвестиција на завршетку објекта прихватилишта за псе и мачке износи у 2016.години 9.976 хиљ.динара.

**III ЗАКЉУЧНА РАЗМАТРАЊА И НАПОМЕНЕ**

Имајући у виду остварење укупних прихода и укупних трошкова у периоду од 01.01.2016. до 31.12.2016. године закључак је да су фактурисани приходи у оквирима које је било могуће реализовати у овом периоду, а да су трошкови контролисани и на годишњем нивоу усклађени са планом и програмом.

Датум\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Потпис и печат